b'\n_START_ARTICLE_\nSound system (Jamajka)\n_START_PARAGRAPH_\nU kontekstu jamaj\xc4\x8danske popularne kulture, sound system je skupina disc jockeya, in\xc5\xbeenjera zvuka i MC-a koji sviraju ska, rocksteady ili reggae glazbu. Scenu sound systema se op\xc4\x87enito smatra va\xc5\xbenim dijelom jamaj\xc4\x8danske kulturne povijesti koja je uz to zaslu\xc5\xbena za uspon nekoliko jamaj\xc4\x8danskih suvremenih glazbenih \xc5\xbeanrova.\n_START_SECTION_\nPovijest\n_START_PARAGRAPH_\nKoncept sound systema je postao popularnim 1950-ih u kingstonskim getoima. Disc jockeyi bi ukrcali generator, gramofone i velike zvu\xc4\x8dnike u kamion i zaputili se na uli\xc4\x8dne zabave. U po\xc4\x8detku su pu\xc5\xa1tali ameri\xc4\x8dku rhythm and blues glazbu, a kako je vrijeme i\xc5\xa1lo, tako se sve vi\xc5\xa1e stvaralo lokalne glazbe, i zvuk se prilagodio lokalnim ukusima.'